
DIE ANATOMIE VAN DIE PINNAS VAN DIE SUID-AFRIKAANSE SPESIES 
VAN ENCEPHALARTOS LEHM. 


A. KOELEMAN, P. J. ROBBERTSE EN A. EICKER 
(Departement Plantkunde, Universiteit van Pretoria) 


UITTREKSEL 

Die anatomie van die pinnas van die Suid-Afrikaanse Encephalartos-spesies word be- 
spreek en `n identifikasiesleutel wat op die anatomiese kenmerke van die pinnas gebaseer 
is word aangebied. `n Gedeelte van die pinna is voldoende om identifisering met behulp 
van hierdie sleutel te bewerkstellig. Moontlike ontwikkelingslyne wat op `n verband tus- 
sen blaarkenmerke en geografiese verspreiding berus, word bespreek. 


ABSTRACT 
THE ANATOMY OF THE PINNAE OF THE SOUTH AFRICAN SPECIES OF 
ENCEPHALARTOS LEHM. 


The anatomy of the pinnae of the South African Encephalartos species is discussed. 
An identification key based on anatomical characteristics of the pinnae is presented. 
South African species of Encephalartos can be identified from portions of leaves with the 
aid of this key. Possible evolutionary lines based on the relation between leaf features and 
geographical distribution are discussed. 


INLEIDING 

Encephalartos-spesies word tans in Suid-Afrika as bedreigde plantsoorte be- 
skou en word in al die Provinsies beskerm, maar volgens Artikel 85A van Ordon- 
nansie 17 van 1967 is hulle in die Transvaal as spesiaal-beskermde plante ver- 
klaar. Dit is gebruiklik om plante se blare te verwyder wanneer hulle vervoer en 
oorgeplant word, met die gevolg dat dit haas onmoontlik is om die ontblaarde 
plante tot op spesiesvlak te identifiseer. Vir die doeltreffende toepassing van die 
Ordonnansie is dit noodsaaklik dat plante ten alle tye identifiseerbaar moet wees 
en daar moes dus gesoek word na alternatiewe kenmerke. Daar is op anato- 
miese kenmerke van die basale gedeelte van die blaarsteel besluit omdat dié 
gedeeltes van die blaar normaalweg nie saam met die res van die blaar verwyder 
word nie. Die anatomie van die pinnas is ook by die ondersoek ingesluit terwille 
van 'n volledige anatomiese beeld van die blare. Hierdie artikel handel slegs oor 
laasgenoemde aspek terwyl eersgenoemde in `n volgende artikel behandel sal 
word. 


Vir publikasie aanvaar 6 Augustus, 1980. 

MATERIAAL EN METODE 


Die materiaal wat ondersoek is. het bestaan uit segmente van die pinnas 
geneem tussen tien tot dertig mm vanaf die basis. 

Die meeste van die materiaal is uit die botaniese tuin van die Navorsingsin- 
stituut vir Plantkunde te Brummeria. Pretoria. verkry van plante wat deur Dyer 
vir sy beskrywings van die Suid-Afrikaanse Encephalartos-soorte gebruik is 
(Dyer, 1965). Die Afdeling Natuurbewaring van Transvaal het materiaal afkom- 
stig van plante uit die natuurreservate verskaf en materiaal is ook van plante wat 
in die botaniese tuine van die Universiteit van Pretoria en van die Universiteit 
van Suid-Afrika aangeplant is. verkry. Materiaal van `n aantal Kaapse spesies is 
in die veld in die tipelokaliteite versamel. Herbariummonsters van die plante 
wat bestudeer is, sowel as anatomiepreparate word in die Schweickerdt Herba- 
rium, Departement Plantkunde. Universiteit van Pretoria, bewaar. `n Volledige 
lys van die materiaal wat vir die ondersoek gebruik is, verskyn in die bylaag. 

Omdat die materiaal baie hard is, is dit vir 10 tot 30 minute in `n 10% 
KOH-oplossing gekook voordat dit in `n tersiëre-butielalkohol-reeks gedehi- 
dreer en in paraplast-was met `n smeltpunt van 57 °C, volgens die metode van 
Johansen (1940) geimpregneer en ingebed is. Materiaal wat nie goeie sneé met 
bogenoemde metode opgelewer het nie is in die wasblokkies vir een tot twee 
weke of selfs langer met die snyvlak na onder in `n houer met Mollifex geplaas 
om dit sagter te maak. 

Dwarssneé van 10 um tot 15 um is met `n roterende mikrotoom gemaak, met 
safranien en kleurvaste groen gekleur, in kanadabalsem gemonteer en daarna 
met `n Leitz Wetzlar ligmikroskoop ondersoek. Die ad- en abaksiale vlakke van 
die pinnas van `n aantal Encephalartos-soorte is ook met behulp van 'n 
aftaselektronmikroskoop ondersoek (Fig. 4 en 5). 


DIE ANATOMIE VAN DIE PINNAS 
Algemeen 

Die pinnas van meeste van die ondersoekte spesies is dorsiventraal. Onder 
dié spesies met dorsiventrale pinnas is daar `n aantal wat palissadeselle aan albei 
kante besit maar die palissadeselle aan die abaksiale kant is Of in groepies 
gerangskik byvoorbeeld E. lehmannii (Fig. 10 A), òf hulle is korter en kleiner as 
dié aan die adaksiale kant, of `n kombinasie van laasgenoemde twee, kom voor. 
E. eugene-maraisii (Fig. 3 A) en E. cupidus (Fig. 3 B) is die twee uitsonderings 
met isobilaterale pinnas. Hierdie en ook ander kenmerke word onder die be- 
trokke hoofde bespreek. 


Kutikula 


Al die spesies besit `n dik kutikula wat die kontoer van die epidermis volg. 
Dit kan ook duidelik waargeneem word dat die kutikula van die adaksiale 

Encephalartos= Self versamel Schw.-Herb. Nr. en 
spesie NIP |NB NAT UP Unisa in Tipe-lok. Preparaatnommer 
E. altensteinit 2952 Alexandria Trappe's Valley 30913, 30918, 35929, 
35930 
E. arenarius 10383 Alexandria Kaba Vallei 30907, 30913, 30975 
E. caffer 5556 Brooklands 30911, 30976, 36942 
Grahamstad 36964 
E. cupidus Penge UP 30895, 36973-5 
E. cycadifolius Cradock Cradock 37231-3 
E. eugene-maraisii 3336 Mica Wolkberg Mica 30961, 36979-81, 36985 
Middelburg Waterberg Middelburg 
E. ferox 6440 Kosibaai Kosibaai 30888, 30978, 35931 
E. friderici-guilielmi 6981 UP Cathcart 30903, 37373, 37374 
E. ghellinckii 6667 Pondoland UP Pondoland 30905, 36943, 36955 
E. heenanii 15566 Barberton 30882, 30908, 36957-8, 
36969 
E. horridus 898 Uitenhage UP Uitenhage Uitenhage 30920, 35924, 36954 
E. humilis Makubolaan UP 30890, 37236-7 
E. inopinus Penge Penge 30912, 37234-5 
E. laevifolius 3326 Berlin 30884, 30921, 36965-7 
E. lanatus | Middelburg 30889, 36951, 36959—61 
E. latifrons 3331 Trappe's Valley Trappe's Valley 30981, 36945, 36948 
E. lebomboensis 728 Pongola UP 30883, 30979, 36986 
E. lehmannii 11296 Kommadagga Jansenville 30887, 30974, 35921-3, 
| 35920, 35933-4 
E. longifolius 11300 Joubertina 30917, 35935, 35936 
35937, 36939, 36946-7 
E. natalensis 11299 | 3 30909, 36944, 37403 
E. ngoyanus 11297 Barberton Vryheid Dist. 30892, 30902, 35926, 
35927—8, 36941, 36962—3 
E. paucidentatus Ida Doyer Barberton Barberton 30897, 35938, 35925, 
36952, 36976—8 
E. princeps 11294 Komga Komga 30906, 30915, 36940, 
36953 
E. transvenosus 271 Modjadja Modjadje 30896, 30899, 36970—2 
E. trispinosus 11291 Pluto's Vale Bathurst Pluto's Vale 30910, 30980, 31017 
E. umbeluziensis SEES) QE Umbeluzivallei 30919, 35932, 36949 
E. villosus 1517 | 3 | Barberton Port St Johns 30893, 30904, 36956, 
36982-4 
E. woodii 5557 Durban Durban 30977, 35918, 35919 


NIP Navorsingsinstituut vir Plantkunde; NAT Afdeling Natuurbewaring; 
UP Universiteit van Pretoria; Unisa Universiteit van Suid-Afrika. 
NB Afdeling Natuurbewaring van die Transvaalse Provinsiale Administrasie (Kwekery te Hartbeeshoek) 

Fic. 1 
Skets van `n Encephalartos-blaar. A dui die plek aan waar materiaal geneem is. 


epidermis by die meeste soorte effens dikker is as dié van die abaksiale 
epidermis. Die kutikula volg die kontoer van die epidermis tot in die epistoma- 
tale holte en loop dood op die sluitselle. 


Epidermis 

Die epidermis bestaan uit een laag betreklik klein selle waarvan die buitenste 
tangensiale wande meer verdik is as die ander wande. By sekere spesies byvoor- 
beeld E. horridus (Fig. 10 B) is die adaksiale epidermisselle kleiner as dié aan 
die abaksiale kant. Die selle varieer wat vorm betref maar hulle is meestal of 
sirkelvormig in deursnee Of min of meer reghoekig met afgeronde hoeke. 

Die meeste van die spesies se pinnas is hipostomaties. Die stomas kom in rye 
oor die lengte van die pinna in die interkostale gedeelte voor. Gewoonlik is daar 
twee tot vier rye stomas per interkostale streek, maar ook hier is daar variasie 
tussen sekere spesies opgemerk. E. friderici-guilielmi (Fig. 8 B) het een tot twee 

rye stomas, E. inopinus (Fig. 9 D) het twee rye maar by E. arenarius (Fig. 14 A) 
kan daar tot ses en meer rye getel word. Die aantal rye stomas oor die breedte 
van die pinna getel. kan dus gebruik word om sekere spesies te onderskei. E. 
eugene-maraisii (Fig. 3 A) en E. cupidus (Fig. 3 B) se pinnas is egter amfistoma- 
ties. Die stomas is ingesink en onderbreek dus nie net die epidermis en kutikula 
nie maar ook dié weefsels wat onmiddellik onder die epidermis lé. 

Greguss (1968) het onder andere die epidermisse van die pinnas van 30 ver- 
skillende Encephalartos-soorte uitwendig ondersoek en hy het porieé wat hy as 
"rudimentére stomas" beskrvf. by sekere spesies nl. E. friderici-guilielmi, E. 


Fic. 3 
Gedeeltes van dwarsdeursneé van die pinnas van A. E. eugene-maraisii, B. E. cupidus 
C. E. humilis, D. E. laevifolius, ad adaksiaal, ab abaksiaal, hd stoma, h sk hipodermale 
sklerenchiem, id idioblaste, pal palissade. slk slymkanaal. vbs vaatbondelskede (Preparate 
A. 35931P; B. 36975P; C. 37237P; D. 36967P.) 

Fic. 4 
Elektronmikroskopiese foto’s van pinna-oppervlakte van A en B: E. transvenosus—A 
adaksiaal, B abaksiaal, C en D: E. lehmannii—C adaksiaal, D abaksiaal, hdo stomatale- 
opening, o opening, w was. 


inopinus, E. lehmannii, E. longifolius, E. natalensis, E. transvenosus en E. 
umbeluziensis gevind. Hy beweer dat hierdie porieé wat baie min in getal is en 
slegs op die adaksiale epidermisse gevind is, geen sluitselle besit nie en dus nie 
as ware stomas beskou kan word nie. Jacot Guillarmod en Cross (1972) beskryf 
soortgelyke openinge by E. villosus, E. trispinosus en sestien ander Encephalar- 
tos-spesies wat nie spesifiek genoem word nie, asook by Stangeria eriopus, maar 
spekuleer ook dat die openinge moontlik in verband kan staan met wasafskei- 
dings wat op die blare voorkom. 

Tydens hierdie ondersoek is die ab- en adaksiale pinna-oppervlaktes van E. 
friderici-guilielmi, E. heenanii, E. inopinus, E. natalensis en E. transvenosus met 
behulp van 'n aftaselektronmikroskoop ondersoek en openinge wat van stomas 
verskil is by E. friderici-guilielmi (Fig. 5 E), E. heenanii (Fig. 5 A, B, C & D) en 
E. transvenosus (Fig. 4 A) waargeneem. As voorbeeld van dié waar die openinge 
nie gevind is nie, word E. lehmannii (Fig. 4 C & D) genoem. Om die oor- 
sprong van die openinge te bepaal is daar na die pinnas van jong blare gekyk. 
Die pinnas van jong blare is by die meeste soorte dig behaar terwyl dié van ouer 

blare glad is. Geen ander openinge behalwe stomas kon egter gevind word nie. 
Dit is baie duidelik dat die openinge wat deur Jacot Guillarmod & Cross (1972) 
beskryf is en in Fig. 5 C, D & E aangetoon word, die basale gedeeltes van 
epidermale hare is. Hulle vertoon soos openinge omdat die dunwandige termi- 
nale gedeelte van die hare verdroog en afbreek en daar met die aftaselektron- 
mikroskoop in die lumen van die basale gedeelte ingekyk word. Anders as wat 
deur Greguss (1968) beskryf word. kom die openinge op die ad- en abaksiale 
vlakke van die pinnas voor (Fig. SA & B). 


FIG. 5 
Elektronmikroskopiese foto's van pinna-oppervlakte van A-D: E. heenanii—A en C 
adaksiaal, B en D abaksiaal. E-F: E. friderici-guilielmi—E adaksiaal, F abaksiaal. hdo 
stomatale-opening, 0 opening, w was. 

Fic. 6 
Dwarsdeursneé van gedeeltes van pinnas van A, C & D: E. friderici-guilielmi, B: E. 
ferox, b bondelskedesel, h hofstippel, k selkern, v vesel, vb vaatbondel. 


By E. eugene-maraisii (Fig. 3 A), E. cupidus (Fig. 3 B), E. altensteinii (Fig. 
14 B) en ander, vorm die ad- en abaksiale vlakke van die pinnas soos in ’n 
dwarsdeursnee gesien feitlik twee parallelle lyne. Maar by die meeste ander spe- 
sies, byvoorbeeld E. woodii (Fig. 13 A) en E. princeps (Fig. 9 B), is daar "n 
effense golwing van die abaksiale vlak van die pinna wat deur lengteverlopende 
riwwe veroorsaak word. By E. heenanii (Fig. 8 C) E. paucidentatus (Fig. 13 B) 
en nog `n aantal ander spesies is daar egter `n baie sterk golwing van die abak- 
siale vlak. Die hoogte van die riwwe kan dan soos in Fig. 11 A uitgebeeld word 
in "n eenvoudige formule as x = a — b uitgedruk word (Fig. 11). Die hoogte van 

die rif word dan deur x voorgestel. Die soorte met die hoogste riwwe is E. 
cycadifolius (Fig. 9 A) 93 um, E. friderici-guilielmi (Fig. 8 B) 167-227 um, E. 
heenanii (Fig. 8 C) 267 um, E. latifrons (Fig. 8 D) 101 um en E. paucidentatus 
(Fig. 13 B) 257 um. 

Hierdie graad van golwing kan as `n onderskeidende kenmerk gebruik word. 
Die kruin van die rif lé teenoor die vaatbondel en in die groewe tussen die 
riwwe word die huidmondjies aangetref. Hierdie golwing aan die abaksiale vlak 
van die pinna maak dit maklik om die aantal are van die pinna uitwendig te tel, 
soos byvoorbeeld by E. paucidentatus. sonder om `n dwarsdeursnee van die pin- 
na te maak. `n Interessante verskynsel wat slegs by E. heenanii (Fig. 8 C) 
aangetref is, is dat daar op die kruine van sommige van die riwwe een tot twee 
huidmondjies voorkom. Met behulp van `n aftaselektronmikroskoop blyk dit 
ook duidelik dat enkele stomas ylversprei op die kruine van die riwwe voorkom. 
Hierdie stomas onderbreek dan ook die hipodermale sklerenchiemkappies wat 
by ander soorte ononderbroke en solied vertoon. 


HIPODERMALE SKLERENCHIEM 


Hierdie sone kan aan die adaksiale kant van een tot drie ononderbroke lae 
sklerenchiemselle bevat, byvoorbeeld E. ngoyanus (Fig. 12 D) en E. princeps 
(Fig. 9 B), en dit strek van die adaksiale kant om albei rande van die pinna en 
sluit aan by die abaksiale hipodermale sklerenchiem. Aan die adaksiale kant 
bestaan die hipodermale sklerenchiem uit vesels terwyl die abaksiale 
hipodermale sklerenchiem uit sklereiede bestaan. Slegs in die gevalle van E. 
cupidus (Fig. 3 B) en E. eugene-maraisii (Fig. 3 A) wat isobilaterale pinnas besit 
word hierdie sone aan die adaksiale kant deur stomas onderbreek. Alle ander 
spesies se pinnas is hipostomaties en besit geen stomas aan die adaksiale kant 
nie en is die sklerenchiemsone aan daardie kant ononderbroke. 

Die abaksiale sklerenchiemsone van alle spesies word deur stomas onder- 
breek. `n Verdere opvallende verskil tussen die ad- en abaksiale sklerenchiem- 
sones is dat daar aan die abaksiale kant, tussen die vaatbondels en epidermis, 
sklerenchiemstringe van een tot ses lae diep, wat in dwarsdeursnee soos kap- 
pies lyk. gevind word. Die aantal lae sklerenchiemselle wat die string of kappie 
vorm verskil nie net by verskillende spesies nie maar varieer ook binne die spe- 
sies. So byvoorbeeld wissel die aantal lae by E. cvcadifolius (Fig. 9 A) van drie 
tot ses. Encephalartos transvenosus (Fig. 13 C) en E. woodii (Fig. 13 A) se kap- 
pies kan uit tot vyf lae bestaan terwyl by die meerderheid van die spesies net 
drie tot vier lae voorkom. 

By E. ghellinckii (Fig. 10 D) bestaan die stringe slegs uit een tot twee lae en 
is tot so `n mate gereduseer dat daar nie juis van `n string of kappie gepraat kan 
word nie. By die soorte waar abaksiale palissadeselle voorkom, word die 
sklerenchiemstringe gewoonlik van die vaatbondelskede geskei deur `n laag 

Fic. 7 
A. Dwarsdeursee van gedeelte van `n pinna van E. ferox, B. Elektronmikroskopiese foto 
van "n bondelskedesel van E. friderici-guilielmi, b bondelskedesel, c chloroplaste, est epis- 
tomatale holte, h hofstippel, hd stoma, hs hulpsel, k selkern, | lamellae, ss sluitsel, sst 
substomatale holte. 


palissade- sowel as sponsparenchiemselle. Die ander soorte se stringe word slegs 
deur die sponsparenchiemselle van die vaatbondelskede geskei behalwe by E. 
altensteinii (Fig. 14 B) en "n paar ander gevalle waar die string soms direk by die 
vaatbondelskede kan aansluit. Soos reeds gemeld word die sklerenchiemsone 
onderbreek deur die huidmondjies maar hierby moet gevoeg word dat die hele 
huidmondjiesone by die meeste spesies totaal vry is van sklerenchiem. By E. 
caffer (Fig. 12 C), E. lebomboensis (Fig. 14 D), E. longifolius (Fig. 9 C) en E. 

Gedeeltes van dwarsdeursneé van die pinnas van A. E. lanatus. B. E. friderici-guilielmi, 

C. E. heenanii, D. E. latifrons, ad adaksiaal, ab abaksiaal, hd stoma, pal palissade, slk 

slymkanaal, ps prominente stippels (kyk Fig. 6), vb vaatbondel. (Preparate: A. 36961P; 
B. 37374P; C. 36969P; D. 36948P.) 


villosus (Fig. 12 A) word egter klein groepies sklerenchiemselle tussen die sto- 
mas gevind. 


MESOFIL 
Palissadeparenchiem 

Die adaksiale palissadeweefsel toon ook heelwat variasie by die verskillende 
spesies. By E. lanatus (Fig. 8 A) kom slegs een palissadesellaag voor terwyl by 
E. transvenosus (Fig. 13 C) en E. trispinosus (Fig. 10 C) daar twee tot drie lae 
voorkom. By die meeste soorte is die selle min of meer baksteenvormig met 

lei e C) 
Gedeeltes van dwarsdeursneé van die pinnas van A. A. E. cycadifolius, B. E. princeps, C. E. 
longifolius, D. E. inopinus, ab abaksiaal, ad adaksiaal, hd stoma, hsk hipodermale 
sklerenchiem, pal palissade, ps selle met prominente stippels, slk slymkanaal, sp spons- 
parenchiem, vbs vaatbondelskede. (Preparate: A. 37233P; B. 36940P; C. 35935P; D. 
37234P.) 


afgeronde hoeke. By E. lanatus (Fig. 8 A) is hulle ongeveer twee keer langer as 
wat hulle breed is maar by E. transvenosus (Fig. 13 C) is hulle drie keer langer 
as breed. 

By dertien spesies, naamlik E. altensteinii (Fig. 12 B), E. arenarius (Fig. 14 
A), E. caffer (Fig. 12 C), E. ferox (Fig. 14 C), E. ghellinckii (Fig. 10 D), E. 
lebomboensis (Fig. 14 D), E. natalensis (Fig. 13 D), E. ngoyanus (Fig. 12 D), E. 
paucidentatus (Fig. 13 B), E. transvenosus (Fig. 13 C), E. umbeluziensis (Fig. 12 

B), E. villosus (Fig. 12 A) en E. woodii (Fig. 13 A), kom palissadeselle slegs 
aan die adaksiale kant en stomas aan die abaksiale kant van die pinnas voor. 
Die pinnas van hierdie spesies is dus suiwer dorsiventraal. Twee spesies, E. 
cupidus (Fig. 3 B) en E. eugene-maraisii (Fig. 3 A) is isobilateraal met palis- 
sadeselle en stomas aan beide ad- en abaksiale kante. 

Die orige dertien spesies word egter ook as dorsiventraal beskou ten spyte 
van die feit dat hulle ook swak ontwikkelde palissadeweefsel aan die abaksiale 
kant het, byvoorbeeld E. inopinus (Fig. 9 D). Dit kan ook genoem word dat 


Fic. 10 
Gedeeltes van dwarsdeursneé van die pinnas van A. E. lehmannii. B. E. horridus, C. E. 
trispinosus, D. E. ghellinckii. ab abaksiaal. ad adaksiaal. hd stoma. hsk hipodermale 
sklerenchiem, pal palissade. sp sponsparenchiem, rk rande krul om, slk slymkanaal. vb 
vaatbondel. (Preparate: A. 30974P; B. 36954P; C. 30910P; D. 36943P.) 

Fic. 11 
Diagram van `n gedeelte van `n dwarsdeursnee van `n pinna wat 'in metode illustreer om 
die rifhoogte van `n pinna te meet. ab abaksiaal, ad adaksiaal. X = a-b 

Fic. 12 
Gedeeltes van dwarsdeursneé van die pinnas van A. E. villosus, B. E. umbeluziensis, C. 
E. caffer, D. E. ngoyanus, ab abaksiaal, ad adaksiaal, hsk hipodermale sklerenchiem, pal 
palissade, skk sklerenchiemstring, slk slymkanaal, sp sponsparenchiem, vb vaatbondel. 
(Preparate: A. 36982P; B. 36949P; C. 36964P; D. 36962P.) 

die slymkanale, (indien hulle teenwoordig is) by hierdie dertien spesies in die 
adaksiale helfte van die pinnas voorkom, behalwe by E. latifrons (Fig. 8 D) 
waar die kanale sentraal geleë is. `n Verdere aanduiding van die dorsiventrale 
aard van die pinnas van hierdie spesies is die sklerenchiemstringe, wat slegs in 
die abaksiale helfte gevind word. 


Sponsparenchiem 


Hierdie weefsel wat uit groot dunwandige parenchiemselle met groot inter- 
sellulére lugruimtes bestaan, kan of onreélmatig van vorm Of isodiametries Of 


FIG. 13 
Gedeeltes van dwarsdeursneé van die pinnas van A. E. woodii, B. E. paucidentatus, C. 
E. transvenosus, D. E. natalensis, ab abaksiaal, ad adaksiaal, hsk hipodermale 
sklerenchiem, pal palissade, ps selle met prominente stippels, skg sklerenchiemgroep, sp 
sponsparenchiem, skk sklerenchiemstring. vb vaatbondel. (Preparate: A. 35919P; B. 
36976P; C. 36970P; D. 36944P.) 

FIG. 14 
Gedeeltes van dwarsdeursneé van die pinnas van A. E. arenarius, B. E. altensteinii, C. E. 
ferox, D. E. lebomboensis, ab abaksiaal, ad adaksiaal, hd stoma, hsk hipodermale 
sklerenchiem. pal palissade, px protoxileem, sfx sentrifugale xileem, skk sklerenchiem- 
string, slk slymkanaal, sp sponsparenchiem, spx sentripetale xileem, vb vaatbondelskede, 
vbs vaatbondelskede. (Preparate: A. 30913P; B. 35930P; C. 35931P; D. 36986P.) 


opvallend verleng met die lang sye parallel aan die epidermis wees. Tesame met 
die vaatbondels en kanale vul die weefsel die sentrale deel van die pinna. Kal- 
siumoksalaatkristalle en dikwandige idioblaste word ook in preparate van sekere 
spesies aangetref en dikwels word albei in of om die vaatbondelskede gevind. 

VAATBONDELS 


Hoewel die are digotoom vertak, vertoon die bearing van die pinnas parallel. 
In dwarsnee is die vaatbondels kollateraal met mesarge primére xileem. Die 
protoxileem is min of meer in die middel van die vaatbondel met sentripetale 
metaxileem adaksiaal en die sentrifugale xileem abaksiaal van die protoxileem 
geleé. Die sentripetale xileem strek vanaf die protoxileem tot by die adaksiale 
pool van die vaatbondel. Die floéem lé abaksiaal van die sentrifugale xileem met 
die protofloëem in die abaksiale pool. Daar moet opgelet word dat die protoxi- 
leem by die pinna direk aan beide die sentripetale- en sentrifugale xileem grens 
sonder n parenchiemskede tussenin. In teenstelling hiermee is gevind dat by die 
petiolus en die blaarbasis, die protoxileem dikwels van die sentripetale- en altyd 
van die sentrifugale xileem deur parenchiemselle geskei is. By die pinnas is geen 
fassikulé kambium waargeneem nie en dus kan hier geen sprake van 
sekondére vaatweefsel wees nie. 

In die vaatbondelskedes wat in die pinnas van al die Suid-Afrikaanse En- 
cephalartos-soorte voorkom, is lang vesels met sellulose wande en min, onopval- 
lende stippels aangetref. Lamb (1923) noem hulle “bast fibers" maar aangesien 
die ontogenie van hierdie vesels in hierdie studie nie nagegaan is nie word hulle 
slegs vesels genoem. By sommige spesies kom `n tweede tipe dikwandige bon- 
delskedesel voor. Hierdie selle is min of meer baksteenvormig met gelig- 
nifiseerde wande en prominente stippels. Die binneste tangensiale wand is 
geweldig verdik met duidelike lamellas terwyl die buitenste tangensiale wand 
baie dunner is. Eenvoudige stippelkanale, hofstippels asook kombinasies van die 
twee is in die wande aangetref soos in Figure 6 en 7 gesien kan word. 

Hierdie eienaardige selle wat enersyds aan `n endodermis herinner en ander- 
syds ook aan steenselle maar ook nie tipies ooreenkom met enige van die boge- 
noemde seltipes nie, sal voortaan sklereiedagtige bondelskedeselle genoem 
word. Hul verspreiding verskil by die verskillende spesies. By E. friderici- 
guilielmi, E. humilis, E. laevifolius en E. lanatus strek dié selle ononderbroke 
rondom die vaatbondel. By E. altensteinii en E. cycadifolius ontbreek dit slegs 
by die adaksiale pool van die vaatbondel en vorm dus `n gesplete silinder. By E. 
arenarius vorm hierdie selle min of meer `n oop geut om die floéem en by E. 
villosus is slegs enkeles by die abaksiale pool van sommige vaatbondels waar- 
neembaar. By die ander spesies waar sklereiedagtige bondelskedeselle voorkom, 
soos E. longifolius, word `n min of meer tussenstadium tussen dié van E. arenar- 
ius en E. villosus aangetref. Ander spesies waar hierdie bondelskedeselle gevind 
is, is E. ferox (Fig. 6 B), E. ghellinckii, E. lebomboensis, E. natalensis en E. 
umbeluziensis. By die orige spesies wat nie hier genoem is nie is geen bondel- 
skedeselle gevind nie. 

Tipiese transfusieweefsel soos wat by die meeste gimnospermblare aangetref 
word, kon nie waargeneem word nie. 

SLYMKANALE 

In die mesofil, afwisselend met die vaatbondels, word by die meeste spesies 
groot of klein slymkanale aangetref. In dwarsdeursnee kan die kanale sirkelvor- 
mig of ovaal van vorm wees met meestal `n dunwandige skede waarvan die selle 
kleiner as die omliggende sponsparenchiemselle is. Die kanale is aan die binne- 
kant met ’n lagie epiteelselle uitgevoer. 

Die deursnee van die kanale is by E. caffer (Fig. 12 C) ovaalvormig en stem 
min of meer ooreen met dié van die vaatbondels terwyl dit by E. inopinus, E. 
altensteinii (Fig. 14 B), E. arenarius (Fig. 14 A), E. ferox, E. lebomboensis en E. 
natalensis sirkelvormig en kleiner as dié van die vaatbondels is. 

By E. ghellinckii (Fig. 10 D), E. humilis (Fig. 3 C), E. laevifolius (Fig. 3 D), 
E. lanatus (Fig. 8 A), E. umbeluziensis (Fig. 12 B) en E. villosus (Fig. 12 A) is 
geen kanale waargeneem nie. Dit is interessant dat Lamb (1923) ook geen 
kanale in die pinnas van Microcycas gevind het nie. 

By E. heenanii (Fig. 8 C), E. ferox (Fig. 14 C) en E. paucidentatus (Fig. 13 
B) is die kanale gewoonlik sentraal, op dieselfde vlak in lyn met die vaatbon- 
dels, geleé, maar by E. altensteinii (Fig. 14 B), E. arenarius (Fig. 14 A), E. 
lebomboensis (Fig. 14 D), E. natalensis (Fig. 13 D), E. ngoyanus (Fig. 12 D), E. 
transvenosus (Fig. 13 C) en E. woodii (Fig. 13 A) kan die kanale sentraal of 
meer adaksiaal, dit is teenaan die palissadeweefsel in die adaksiale helfte, geleé 
wees, terwyl hulle by die ander gewoonlik adaksiaal geleé is. 


SLEUTEL OM DIE SUID-AFRIKAANSE ENCEPHALARTOS-SPESIES VOLGENS DIE ANATO- 
MIESE KENMERKE VAN DIE PINNAS SOOS IN ’N DWARSDEURSNEE GESIEN, TE ONDER- 
SKEI 


1 Pinnas amfistomaties. 
2 Sklerenchiemkappie abaksiaal van die vaatbondel vier tot ses lae hoog; 


idioblaste in interkostale deel van lamina aan abaksiale kant ........ E. cupidus 
2’ Sklerenchiemkappie abaksiaal van die vaatbondel twee tot drie lae hoog; 
geen idioblaste in interkostale deel van lamina nie .......... E. eugene-maraisii 


1’ Pinnas hipostomaties. 
3 Palissadeweefsel adaksiaal en abaksiaal. 
4 Slymkanale ontbreek. 
5 Dikte van lamina minder as OO Mm N E. humilus 
5“ Dikte van lamina meer as 550 um 
6 ume palissadeselle se gemiddelde hoogte minder as 140 
ee e ok GP E. laevifolius 
6” ERGER palissadeselle se gemiddelde hoogte meer as 150 
Emi. SEE OE mde Soe ooo DO SE AU E. lanatus 
4’ Slymkanale kom voor. 
7  Abaksiale buitelyn sterk gegolf; rifhoogte meer as 90 um. 
8 Abaksiale rifhoogte meer as 150 um. 
9 Vaatbondelskede met ononderbroke ring van 
sklereiedagtige bondelskedeselle........ E. friderici-guilielmi 
9' Vaatbondelskede met n U-vormige band van 
sklereiedagtige bondelskedeselle................ E. heenanii 

8’ Abaksiale rifhoogte minder as 120 um. 
10 Ring van sklereiedagtige bondelskedeselle om die vaat- 
bondel wat slegs by adaksiale pool onderbreek is ..... 
Boi agh-Ob 60 CODER HOS OD oI CC i RETI E. cycadifolius 
10’ Slegs `n klein hoeveelheid sklereiede om die floëem van 


die vaatbondel geen ring mel rer eee E. latifrons 
7' Abaksiale buitelyn reguit of effens gegolf; golfdiepte minder as 50 
pm. 
11 Vaatbondelskede bevat sklereiede ................ E. longifolius 


11' Vaatbondelskede bevat nie sklereiede nie. 
12 Sklerenchiemkappie abaksiaal van vaatbondel altyd van 
vaatbondel geskei deur palissade- en sponsparenchiem- 
selle. 
13 Abaksiale epidermisselle opvallend kleiner regoor 
die are as in die interkostale deel. 
14 Adaksiale palissadeselle opvallend kort; nie 
haerasidsianpie ssc ees E. lehmanii 
14’ Adaksiale palissadeselle hoër as 120 um 
Card co EE UO. E. trispinosus 
13' Abaksiale epidermisselle regoor are nie verskillend 
van die in interkostale deel nie E. princeps 
12' Vaatbondels aan  abaksiale kant nie altyd van 
sklerenchiemkappies geskei deur palissade en spons- 
parenchiemselle nie, soms is dit slegs palissade en soms 
sluit kappie by vaatbondelskede aan. 
15 Meestal slegs een laag palissadeselle ....... E. horridus 
15' Meer as een laag palissadeselle ............. E. inopinus 
3' Palissadeselle slegs adaksiaal. 
16 Abaksiale buitelyn diep gegolf; golfdiepte meer as 200 um 
oon EIU DOE ME AN EE ION EIE TEE E. paucidentatus 
16' Abaksiale buitelyn nie so diep gegolf nie; golfdiepte minder as 150 
um. 
17 Slymkanale ontbreek. 
18 Pinnarande krul opvallend om na abaksiale kant .... E. ghellinckii 
18“ Pinnarande krul nie om na enige kant nie. 
19 Adaksiale palissadeselle se gemiddelde hoogte meer as 


AO EE esc: E. umbeluziensis 
19’ Adaksiale palissadeselle se gemiddelde hoogte minder 
EO TC UA BEE N etes se Ee Oe Eg E. villosus 
17’ Slymkanale kom voor. 
20 Drie lae palissadeselle aan adaksiale kant ........ E. transvenosus 


20 Twee of minder lae palissadeselle aan adaksiale kant. 
21 Slymkanale met dieselfde deursnee of groter as n vaat- 


bondel. 
22  Abaksiale sklerenchiemkappies strek nie tot teen- 
aan die vaatbondelskede nie E. caffer 


22' Abaksiale sklerenchiemstringe strek tot teenaan 
die vaatbondel. 
23 Twee tot drie rye huidmondjies in interkostale 


Peles. codddonhcU ĩ E ee oe E. ngoyanus 

23' Tot vyf rye huidmondjies in interkostale 
gedeeltes ee E. woodii 

21’ Slymkanale met ’n kleiner deursnee as dié van ’n vaat- 


bondel. 
24  Groepies sklerenchiemselle aan adaksiale kant tus- 
sen die huidmondjies. 

25 Vier tot nege rye huidmondjies in interkostale 
gedeeltes EE. ER AE E. arenarius 
25’ Twee tot vier rye huidmondjies in interkostale 
gedeeltes. 
26 Sklerenchiemstringe sluit aan by vaatbon- 
delskede. 

27  Abaksiale  hipodermale  skleren- 
chiemselle gemiddeld 27 x 40 um in 
DS.. Or E. ferox 

27' Abaksiale  hipodermale skleren- 
chiemselle gemiddeld 20 x 27 um in 
DS „ E. lebomboensis 

26 Sklerenchiemstringe sluit nie by vaatbon- 
delskede'aannie mmm E. natalensis 

24  Groepies sklerenchiemselle aan adaksiale kant tus- 
sen die huidmondjies ontbreek ........... E. altensteinii 


BESPREKING 


In hierdie ondersoek is na verskillende anatomiese kenmerke van pinnas 
gekyk. Dit blyk dat die verspreiding van die chlorenchiem en stomas, die uit- 
beelding van die sklerenchiemvesels, die slymkanale en die bondelskedeselle die 
belangrikste kenmerke is wat gebruik kan word om die ondersoekte soorte te 
groepeer en "n sleutel op te stel vir die uitkenning van die verskillende spesies. 

Daar is duidelike korrelasie in die verspreiding van die palissadeselle en die 
aanwesigheid van stomas en hiervolgens kan die verskillende spesies in groepe 
verdeel word. Encephalartos eugene-maraisii en E. cupidus het amfistomatiese 
pinnas en palissadeweefsel kom aan beide ad- en abaksiale kante van die pinna 
voor. Nie een van die ander spesies besit goed ontwikkelde abaksiale palis- 
sadeweefsel nie—die palissadeselle ontbreek aan die abaksiale kant of is altyd 
korter, kleiner en ook minder in getal as dié aan die adaksiale kant. Daarby 
kom stomas nie by enige van die ander spesies in die adaksiale epidermis voor 
nie. 

Die volgende groep wat uit dertien spesies bestaan het hipostomatiese pinnas 
met swak ontwikkelde abaksiale palissadeparenchiem: E. cycadifolius, E. 
friderici-guilielmi, E. humilis, E. laevifolius, E. lanatus, E. heenanii, E. inopi- 
nus, E. latifrons, E. princeps, E. longifolius, E. lehmannii, E. horridus en E. 
trispinosus. Hulle het almal blou-groen blare en kan wat hul verspreiding betref, 
in twee sub-groepe verdeel word. Die vyf eersgenoemde spesies, kortliks aange- 
dui as die E. humilis-groep, word onderskei deur hulle uiters smal pinnas (3-7 
mm) en hulle kom op hoogliggende suurgrasveld (Acocks, 1975) voor, byvoor- 
beeld Middelburg, Transvaal, Kaapschehoop en hoér dele in die omgewing van 
Cathcart (Fig. 2 A-D). Wat verspreiding betref moet E. heenanii (berge by Bar- 
berton) en E. inopinus (Blyderivierpoort) ook by die E. humilis-groep gevoeg 
word omdat beide ook in die suurgrasveld voorkom. Die ander spesies naamlik 
E. latifrons, E. princeps, E. lehmannii, E. horridus en E. trispinosus het breér 

pinnas (10-15 mm) met `n dieper blou-groen kleur en hulle kom in die droë 
Oos-Kaapse valleibosveld en noorsveld voor. Encephalartos longifolius wat ana- 
tomies ook by hierdie groep ingesluit is het egter groen blare en val, wat ver- 
spreiding betref, ook nie in die Karoo-noorsveld nie. Dié soort kom voor in die 
vogtiger gebiede van die Kaapse ooskus naby Port Elizabeth en behoort dus wat 
verspreiding betref, tuis by dié groep met die meer mesofitiese kenmerke. 

Die volgende groep bestaan ook uit dertien spesies. Hulle besit tipiese dor- 
siventrale, hipostomatiese pinnas met slegs adaksiale palissadeselle. Hulle het 
donkergroen pinnas en toon ook meer mesofitiese kenmerke soos breë pinnas 
en meer huidmondjies. Hierdie kenmerke korreleer goed met hul verspreiding. 
Met een enkele uitsondering na, naamlik E. ghellinckii, kom hierdie groep in 
die warmer, vogtiger gebiede wat strek van Mosambiek deur Natal en dele van 
die Kaapse ooskus voor en bestaan uit die volgende spesies: E. paucidentatus, 
E. lebomboensis, E. transvenosus, E. villosus, E. umbeluziensis, E. ngoyanus, 
E. woodii, E. ferox, E. natalensis, E. caffer, E. arenarius, E. altensteinii en E. 
ghellinckii. Laasgenoemde spesie hoort wat sy verspreiding betref by die E. 
humilis-groep. 

Met hierdie korrelasie van anatomiese kenmerke en verspreiding wil dit dus 
voorkom of hier van twee ontwikkelingslyne sprake kan wees. Hierdie “lyne” 
begin by ’n hipotetiese gemeenskaplike voorouer van al die Suid-Afrikaanse En- 
cephalartos-soorte waaruit albei ontwikkelingslyne dan voortgespruit het. Die 
een “lyn” eindig in die E. humilis-groep met hul smal pinnas, aanpassings by `n 
vogtiger kouer omgewing, wat in die hoogliggende suurgrasvelde versprei is. Die 
ander “lyn” loop deur die meer mesofitiese groep met hul donkergroen blare, 
egte dorsiventrale pinnas en verspreiding in die warmer, vogtiger gebiede. 
Hierop volg dié groep met die blou-groen blare, breë hipostomatiese pinnas met 
swak ontwikkelde abaksiale palissadeselle wat in die droë Karoo-noorsveld sy 
verspreiding vind. Die eindpunt van hierdie “lyn” word gevind in die klein 
groepie met amfistomatiese isobilaterale pinnas wat uit E. eugene-maraisii en E. 
cupidus bestaan. E. cupidus se verspreiding is beperk tot `n klein gebied in die 
Blyderiviernatuurreservaat terwyl E. eugene-maraisii `n wye verspreiding het. 
Hierdie spesie kom voor in die droér laeveldse bosveld by Mica in die ooste, in 
die suurveld op die Wolkberg, in die Krokodilriviervallei en in die Waterberge 
weswaarts tot by Thabazimbi (Fig. 2). Dit wil dus voorkom asof E. eugene- 
maraisii met hierdie groot verspreiding en aanpassings die meer resente van die 
spesies kan wees. 

By E. humilis, E. laevifolius, E. lanatus, E. ghellinckii, E. umbeluziensis en 
E. villosus is geen slymkanale in die pinnas gevind nie. By alle ander spesies 
kom slymkanale afwisselend met die vaatbondels voor. Eersgenoemde vier spe- 
sies val onder die E. humilis-groep insover dit die verspreiding betref en laasge- 
noemde twee spesies hoort tuis onder dié groep met die meer subtropiese ver- 
spreiding. By al die spesies word vesels in die vaatbondelskedes aangetref. Maar 

sklereiedagtige bondelskedeselle is slegs by die volgende spesies in die vaatbon- 
delskedes van pinnas waargeneem: die E. humilis-groep, E. altensteinii, E. are- 
narius, E. ferox, E. heenanii, E. latifrons, E. lebomboensis, E. longifolius, E. 
natalensis, E. umbeluziensis en E. villosus (Fig. 6 A-C). 

Sklereiedagtige bondelskedeselle word egter ook in die petiolusse van die E. 
humilis-groep, E. heenanii, E. longifolius, E. princeps, E. latifrons, E. lehmann- 
ii, E. transvenosus en E. trispinosus gevind. Encephalartos heenanii se habitats- 
vereistes is min of meer dieselfde as dié van die E. humilis-groep. Behalwe E. 
transvenosus, E. umbeluziensis, E. villosus, E. ferox en E. arenarius wat onder 
die groenblariges met `n meer tropiese verspreidingsgebied ressorteer, val al die 
ander onder dié groep wat in die droë Oos-Kaapse valleibosveld en -noorsveld 
voorkom. Al die spesies waar sklereiedagtige bondelskedeselle ontbreek val òf 
in die groep met die breë dorsiventrale pinnas en die meer tropiese verspreidings- 
gebied Of in die groep met die isobilaterale pinnas met die wye oos-wes ver- 
spreiding. 

Esau (1965) maak die stelling dat “transfusion tissue is of universal occur- 
rence in the gymnosperms”. Brashier (1968) maak melding van `n transfusieweef- 
sel om die vaatbondel van Encephalartos. Van der Schijff en Robbertse (1975) 
verwys ook na transfusieselle tussen die xileem en die bondelskedeselle van 
Stangeria en E. laevifolius. In hierdie ondersoek is daar egter tevergeefs gesoek 
na tipiese transfusieweefsel. Wat wel gevind is, is sklereiedagtige bondel- 
skedeselle met hofstippels en eenvoudige stippelkanale. As gevolg van die aan- 
wesigheid van hofstippels of hofstippelagtige stippelkanale in die wande van die 
vaatbondelskedeselle, is dit waarskynlik hierdie selle wat deur genoemde ou- 
teurs as transfusieweefsel beskou is. `n Belangrike waarneming wat tydens hier- 
die ondersoek gedoen is, is die feit dat die selle lewend is soos die kern en die 
chloroplaste duidelik aantoon (Fig. 6 D en 7 B). 

Greguss (1968) beskryf porieë wat hy op die adaksiale epidermisse van die 
pinnas gevind het as “rudimentére huidmondjies". Jacot Guillarmod en Cross 
(1972) het ook soortgelyke openinge op die adaksiale epidermisse van sekere 
Encephalartos-spesies beskryf en gesinspeel dat hulle in verband kan staan met 
wasafskeiding. Oppervlakstudies wat gemaak is met behulp van ’n aftaselektron- 
mikroskoop het ook “openinge” getoon maar hierdie “openinge” was die holtes 
wat nagelaat is deur die basale sel van afgebreekte trigome soos duidelik in 
Figure 5 C, D & E gesien kan word. 

Uit die ondersoek is dit duidelik dat die anatomie van die pinnas van die 
Suid-Afrikaanse Encephalartos-soorte wel tot so `n mate van mekaar verskil dat 
hul op grond van hierdie eienskappe van mekaar onderskei kan word. 

